Ana María Carpio Rodríguez

Ana María Carpio Rodríguez é unha matemática e investigadora española. É catedrática de matemática aplicada na Complutense Universidade de Madrid. As súas investigacións inclúen os problemas inversos, a propagación de dislocacións en cristais, dinámica de fluídos, sistemas de reacción-difusión, e metástase de cancro. 

 Traxectoria 
Carpio estudou matemáticas e análise numérica na Universidade do País Vasco, acadando a licenciatura e un máster en 1988. Posteriormente foi a Universidade Pierre e Marie Curie en París, onde obtivo o Diplome d'Etudes Approfondies en 1989e continuou os seus estudos de doutoramento en 1993, baixo a dirección de Alain Haraux. A súa disertación doutoral foi Etude de quelques problèmes d'équations aux dérivées partielles nonlinéaires, que versa sobre as ecuacións diferenciais parciais. No mesmo ano, a Universidade Complutense de Madrid recoñeceulle cun Ph.D., para a mesma disertación (en español), dirixida polo doutor Enrique Zuazua. Foi nomeada profesora axudante na Universidade Complutense de Madrid en 1992, profesora asociada en 1994 e profesora titular no 2006. Desde 1996 a 1997 estivo na Universidade de Oxford realizando unha estancia de investigación postdoctoral no Oxford Centre for Industrial and Applied Mathematics. No ano 2004 completou a habilitación española como doutora en Matemáticas.O 21 de decembro de 2005 foi nomeada Catedrática de Universidade da Universidade Complutense de Madrid, do área de coñecemento «Matemática Aplicada», adscrita ao Departamento Matemática Aplicada.

Desde 2007 está adscrita ao Instituto Universitario sobre Modelización e Simulación en Fluodinámica, Nanociencia e Matemática Industrial Gregorio Millán Barbany da Universidade Carlos III de Madrid.

 Investigación e carreira 
inicialmente o seu traballo enmarcouse sobre todo dentro do estudo cualitativo das ecuacións en derivadas parciais non lineais. Despois da súa estancia postdoutoral no Oxford Centre for Industrial and Applied Mathematics, comezou interesarse por cuestións de modelización, simulación numérica e análises de modelos discretos. 

Carpio participa nunha ampla diversidade de centros de investigación, tanto a nivel nacional como internacional, entre os que se atopan a Universidade Carlos III de Madrid, a Universidade de Sevilla, a Universidade Politécnica de Madrid, Universidade de California en Berkeley, a Universidade Harvard, Centro Nacional de Biotecnoloxía, Instituto de Ciencia de Materiales de Madrid, University of Birmingham, Universidade Pierre e Marie Curie e a Universidade de Tecnoloxía de Compiègne de Francia, etc.

Traballa no desenvolvemento de novas técnicas analíticas e computacionais para a resolución de problemas inversos e modelos matemáticoas en biomedicina. No ano 2025 tiña en proceso o proxecto de "Técnicas matemáticas para aplicaciones biomédicas", financiado polo Ministerio de Ciencia e Innovación.

Ten máis dun centenar de publicacións, entre artigos, libros e colaboracións varias en congresos e outras aportacións. Dirixe teses de doutoramento nas universidades UCM e Carlos III, de Madrid, ademais de ser membro dunha vintena de tribunais de teses.

 Selección de proxectos 

 1997: Ecuacións en derivadas parciais: teoría cualitativa e control.
 1998: Algúns problemas básicos en transicións de fase.
 2002: Ecuacións en derivadas parciais: análise asintotónico e control.
 2005: Ondas viaxeiras discretas: paredes de dominio dislocaciones e fisuras.
 2007: Problemas multiescala en materiais: dislocacións e fisuras.
 2008: Problemas multiescala en materiais:  defectos e crecemento.
 2011: Microsistemas de control término en aplicacións industrais.
 2012: Transporte non lineal en nanoestruturas.
 2015: Comportamento colectivo e estocástico en bio e nanomateriais.
 2018: Modelos híbridos para bio e nanositemas.
 2021: Modelos matemáticos e técnicas para agregados celulares.

 Recoñecementos 
En 1998, Carpio foi a primeira persoa galardoada co Premio SEMA para Xóves Investigadores da Sociedad Española de Matemática Aplicada, na súa primeira edición.

 Notas 

Véxase tamén

 Ligazóns externas 

 Blog UCM Ana Carpio Rodríguez

Categoría:Matemáticos de España

Categoría:Catedráticos da Universidade Complutense de Madrid
Categoría:Profesores da Universidade Complutense de Madrid